SL
L 222/202
Uradni list Evropske unije
8.9.2023
(iv) operativna masa pri normalnem koristnem tovoru; (v) operativna masa v stanju delovanja.“; (b) v točki (2) se „indeksa 13“ nadomesti z „indeksa [6]“; (23)
točka 4.2.3.1 se nadomesti z naslednjim: „4.2.3.1 Profili (1)
Ta točka obravnava predpise za izračunavanje in verifikacijo, ki so namenjeni za dimenzioniranje tirnih vozil za vožnjo po eni ali več infrastrukturah brez nevarnosti trčenja.
Za enote, zasnovane za obratovanje na tirnih širinah, ki so drugačne od sistema 1 520 mm:
(2)
Vložnik izbere predvideni referenčni profil, vključno z referenčnim profilom spodnjih delov.
Ta referenčni profil se vpiše v tehnično dokumentacijo, opredeljeno v točki 4.2.12.
(3)
Skladnost enote s tem namenskim referenčnim profilom se določi z eno od metod iz specifikacije iz indeksa [7] Dodatka J-1.
(4)
Če je enota opredeljena kot skladna z enim ali več referenčnimi profili G1, GA, GB, GC ali DE3, vključno s tistimi, ki se nanašajo na spodnji del GI1, GI2 ali GI3, kot je določeno v specifikaciji iz indeksa [7] Dodatka J-1, se skladnost določi s kinematično metodo, določeno v specifikaciji iz indeksa [7] Dodatka J-1.
Skladnost z navedenimi referenčnimi profili se vpiše v tehnično dokumentacijo, opredeljeno v točki 4.2.12.
(5)
Za električne enote se profil odjemnika toka preveri z izračunom v skladu s specifikacijo iz indeksa [7] Dodatka J-1, da se zagotovi, da je omejitev odjemnika toka v skladu z mehanskim kinematičnim profilom odjemnika toka, ki je opredeljen v skladu z Dodatkom D k Uredbi Komisije (EU) št.
1301/2014 (*) (v nadaljnjem besedilu: TSI energija), in odvisen od izbire geometrije glave odjemnika toka: dve dovoljeni možnosti sta opredeljeni v točki 4.2.8.2.9.2.
Pri infrastrukturnem profilu se upošteva napetost oskrbe z električno energijo, da bi se zagotovile ustrezne izolacijske razdalje med odjemnikom toka in fiksnimi napravami.
(6)
Nagib odjemnika toka, kot je določeno v točki 4.2.10 TSI energija in se uporablja za izračun mehanskega kinematičnega profila, se utemelji z izračuni ali meritvami, kot je določeno v specifikaciji iz indeksa [7] Dodatka J-1.
Za enote, zasnovane za obratovanje na tirni širini sistema 1 520 mm:
(7)
Statični profil vozila je v okviru enotnega profila vozila ‚T‘; referenčni profil infrastrukture je profil ‚S‘.
Ta profil je določen v Dodatku B.
(8)
Za električne enote se profil odjemnika toka preveri z izračunom, da se zagotovi, da je omejitev odjemnika toka v skladu z mehanskim statičnim profilom odjemnika toka, ki je opredeljen v Dodatku D k TSI energija; upoštevati je treba odločitev glede izbrane geometrije glave odjemnika toka: dovoljene možnosti so opredeljene v točki 4.2.8.2.9.2.
_____________ (*) Uredba Komisije (EU) št.
1301/2014 z dne 18. novembra 2014 o tehničnih specifikacijah za interoperabilnost v zvezi s podsistemom ‚energija‘ železniškega sistema v Evropski uniji (UL L 356, 12.12.2014, str. 179).“; (24)
točka 4.2.3.2.1 se nadomesti z naslednjim: „4.2.3.2.1 Parameter osne obremenitve (1)
Osna obremenitev v kombinaciji z razmikom med kolesnimi dvojicami, dolžino enote in največjo dovoljeno hitrostjo za enoto na zadevni progi je parameter vmesnika med enoto in infrastrukturo.